থিমিস্টো (প্রাকৃতিক উপগ্রহ)

থিমিস্টো (ইংরেজি: Themisto; /θɪˈmɪstoʊ/) বা বৃহস্পতি ১৮ (ইংরেজি: Jupiter XVIII) হল বৃহস্পতির একটি অগ্রমুখী অনিয়তাকার উপগ্রহ। ১৯৭৫ সালে আবিষ্কারের পর এটি হারিয়ে যায়। ২০০০ সালে এটি পুনরাবিষ্কৃত হয়। থিমিস্টো উপগ্রহটি ১৯৭৫ সালের ৩০ সেপ্টেম্বর চার্লস টি. কোয়াল ও এলিজাবেথ রোমার কর্তৃক প্রথম আবিষ্কৃত হয়। সেই বছর ৩ অক্টোবর সেই আবিষ্কারের কথা ঘোষিত হয় এবং উপগ্রহটি চিহ্নিত হয় এস/১৯৭৫ জে ১ (ইংরেজি: S/1975 J 1) নামে। যদিও সেই সময় এই উপগ্রহটির কক্ষপথ সুনিশ্চিতকরণের উপযোগী যথেষ্ট পর্যবেক্ষণ চালিয়ে যাওয়া হয়নি এবং পরবর্তীকালে উপগ্রহটি হারিয়ে যায়। (আরও দেখুন: হারানো গৌণ গ্রহ) ১৯৮০-এর দশকে জ্যোতির্বিজ্ঞান পাঠ্যপুস্তকগুলিতে পাদটীকার আকারে থিমিস্টোর কথা উল্লেখ করা হত। তারপর ২০০০ সালে একটি আপাতভাবে নতুন উপগ্রহ আবিষ্কার করেন স্কট এস. শেপার্ড, ডেভিড সি. জেউইট, ইয়াঙ্গা আর. ফার্নান্ডেজ ও ইউজিন এ. ম্যানিয়ার। এটিকে অভিহিত করা হয় এস/২০০০ জে ১ (ইংরেজি: S/2000 J 1) নামে। অনতিকালের মধ্যেই বিজ্ঞানীরা নিশ্চিত হলেন যে এই উপগ্রহটিই ১৯৭৫ সালে আবিষ্কৃত সেই উপগ্রহ। ২০০০ সালের ৬ অগস্ট ব্রেট জে. গ্ল্যাডম্যান, জন জে. ক্যাভেলার্স, জ্যঁ-মার্ক পেতিত, হান্স শোল, ম্যাথিউ জে. হোলম্যান, ব্রায়ান জি. মার্সডেন, ফিলিপ ডি. নিকোলসন ও জোসেফ এ. বার্নসের একটি দল একটি পর্যবেক্ষণ চালিয়েছিলেন। পর্যবেক্ষণটির কথা মাইনর প্ল্যানেট সেন্টারে প্রতিবেদনের আকারে জানানো হলেও তা আইএইউ সার্কুলার (আইএইউসি) হিসেবে প্রকাশিত হয়নি। স্কট এস. শেপার্ড প্রমুখের পর্যবেক্ষণটি তৎক্ষণাৎ এই পর্যবেক্ষণের সঙ্গে পরস্পর সম্পর্কযুক্ত করানো হয়। ২০০২ সালের অক্টোবর মাসে প্রাতিষ্ঠানিকভাবে এই উপগ্রহটি গ্রিক পুরাণের নদীদেবতা ইনাকাসের কন্যা তথা দেবরাজ জিউসের (জুপিটার) প্রেমিকা থিমিস্টোর নামে এই উপগ্রহটির নামকরণ করা হয়। থিমিস্টোর কক্ষপথটি বিশেষভাবে লক্ষণীয়। বৃহস্পতির অধিকাংশ প্রাকৃতিক উপগ্রহ এক-একটি স্বতন্ত্র গোষ্ঠীবদ্ধ অবস্থায় বৃহস্পতিকে প্রদক্ষিণ করলেও থিমিস্টোর কক্ষপথ কোনও গোষ্ঠীর অন্তর্ভুক্ত নয়। এই উপগ্রহটি গ্যালিলীয় উপগ্রহসমূহ ও হিমালিয়া গোষ্ঠী নামে পরিচিত অগ্রমুখী অনিয়তাকার উপগ্রহের প্রথম প্রথম গোষ্ঠীর মধ্যপথে অবস্থিত। থিমিস্টোর ব্যাস প্রায় ৮ কিলোমিটার (৫ মাইল)। এই উপগ্রহের অ্যালবেডো আনুমানিক ০.০৪। এই তথ্যগুলি বিশ্লেষণ করে জানা গিয়েছে থিমিস্টোর পৃষ্ঠতলের আয়তন ২০০ থেকে ৩৮০ বর্গকিলোমিটারের মাঝামাঝি। Cf. 'Themista' in Noah Webster (1884) A Practical Dictionary of the English Language 'Themis[t]oan' in James Hall (2015) Moons of the Solar System, p. 82. S.S. Sheppard (2019), Moons of Jupiter, Carnegie Science, on line "Planetary Satellite Physical Parameters"। JPL।  Sheppard, S. S.; Jewitt, D. C.; An abundant population of small irregular satellites around Jupiter, Nature, 423 (May 15, 2003), pp. 261–263 Brian G. Marsden (অক্টোবর ৩, ১৯৭৫)। "IAUC 2845: Probable New Satellite of Jupiter"। International Astronomical Union Central Bureau for Astronomical Telegrams।  Brian G. Marsden (নভেম্বর ২৫, ২০০০)। "IAUC 7525: S/1975 J 1 = S/2000 J 1"। International Astronomical Union Central Bureau for Astronomical Telegrams।  "MPEC 2000-Y16: S/1975 J 1 = S/2000 J 1, S/1999 J 1"। International Astronomical Union Minor Planet Center। ডিসেম্বর ১৯, ২০০০।  Daniel W. E. Green (অক্টোবর ২২, ২০০২)। "IAUC 7998: Satellites of Jupiter"। International Astronomical Union।  "MPC: Natural Satellites Ephemeris Service"। International Astronomical Union Minor Planet Center।  "Planetary Satellite Mean Orbital Parameters"। JPL।  ডেভিড জেউইটের পৃষ্ঠাসমূহ বৃহস্পতির জ্ঞাত উপগ্রহসমূহ ওয়েব্যাক মেশিনে আর্কাইভকৃত ১৮ মার্চ ২০১৫ তারিখে (স্কট এস. শেপার্ড লিখিত)